	Felhívás - Lomtalanítás, elektronikai hulladékgyűjtés

	Tisztelt lakosság!

Az önkormányzat hulladékgyűjtést szervez:

ELEKTRONIKAI HULLADÉKGYŰJTÉS - 2012. október 29-én (hétfő ) és október 30-án  lesz. Az elektronikai hulladékokat Dunavecse, Fő út 40. szám alatt lévő szolgáltatóház belső udvarában lehet leadni.

A lakossági szelektív e+e hulladékgyűjtési akció keretében az alább felsorolt, a háztartásokban használt berendezések leadása történhet:

- nagy háztartási gépek (pl. mosógép, hűtőgép, stb.)

- kis háztartási gépek (pl. vasaló, hajszárító stb.)

- számítástechnikai berendezések (pl. számítógép, telefon, stb.)

- szórakoztató elektronikai berendezések (pl. televízió készülék, rádió, stb.)

- barkácsgépek (pl. varrógép, fűnyíró gép, stb.)

- világítástechnikai berendezések (pl. izzók, lámpák, fénycsövek, stb.)

- játékok és szabadidő sporteszközök

- orvosi eszközök (pl. vérnyomásmérő, stb.)

Az átvétel azonban megtagadható, amennyiben az átadásra szánt berendezések erősen rongált, főalkatrészekkel nem rendelkező (pl. képcsöves berendezések esetében a képcső hátsó részén lévő réz tekercs, hűtőgép esetében kompresszor és hűtőrács, mosógép esetében a forgódob és villanymotor hiánya, stb.) törött – törmelékes vagy erősen szennyezett állapotban vannak

_________________________________________________________________________


LAKOSSÁGI  LOMTALANÍTÁS: - 2012. november 20-án (kedd) és november 22-én (csütörtök) lesz. Az ingatlantulajdonosoknak a szokásos ürítési napon lesz lehetősége a lomtalanítást igénybevenni. A lomtalanítás alkalmával elszállítják mindazon, a családiházas ingatlanokon felhalmozódott lomot, amely méreténél fogva nem fér el, a közszolgáltatás keretében a háztartásokhoz rendszeresített 120 literes edénybe.

A lom fogalmába tartoznak a háztartásban feleslegessé vált használati tárgyak. Az összegyűjtött lomot, a hulladékszállító edény mellé kérjük kihelyezni, rendezett módon. Nem szállítják el a veszélyes hulladékot, a gumiabroncsot, hűtőszekrényt, számítógép monitort, akkumlátort, festékes, vegyszeres dobozokat az ipari, illetve mezőgazdasági tevékenység során keletkezett hulladékokat, falevelet, nyesedéket, épületek bontásából származó anyagokat, törmeléket. 

                                                                                Dunavecse Város Önkormányzata



